27. ΝΟΜΟΘΕΤ. ΔΙΑΤΑΓΜΑ υπ’ αριθ. 3995 της 28 Σεπτ./8 Οκτ. 1959 Περί τροποποιήσεως και συμπληρώσεως των διατάξεων περί αρχιτεκτονικού διαγωνισμού Δικαστικού Μεγάρου Θεσσαλονίκης, και άλλων τινών διατάξεων. Άρθρ.1.-1.(Αντικαθίσταται το άρθρ. 1 Ν.Δ. 3844/ 1958). 2.(Ερμηνεύεται το δεύτερον εδάφιον της παρ. Δ΄ άρθρ. 11 Ν.Δ. 3535/1956). 3.Εις περίπτωσιν καθ’ ην η κατά τον ως είρηται διαγωνισμόν βραβευθησομένη δια του Α΄ βραβείου προμελέτη προβλέπει κατεδάφισιν των εν τω υπ’ όψει του διαγωνισμού χώρω ευρισκομένων Τουρκικών Λουτρών, η κατεδάφισις αύτη θεωρείται αυτοδικαίως εγκρινομένη και κυρουμένη δια του εκδοθησομένου προς κύρωσιν της οικείας ρυμοτομικής διατάξεως σχετικού Δ/τος του προβλεπομένου υπό του άρθρ. 4ου Ν.Δ. 3844/1958 «περί τροποποιήσεως των διατάξεων του Ν.Δ. 3535/1956 κλπ.». Άρθρ.2.-1.Επιτρέπεται η πρόσληψις τεχνικού προσωπικού επί συμβάσει ιδιωτικού δικαίου  παρά  τη  Διευθύνσει  Ειδικών  Τεχνι κών Υπηρεσιών του Υπουργείου Δικαιοσύνης εις υπαρχούσας εκάστοτε κενάς αντιστοίχους οργανικάς θέσεις μονίμου τοιούτου. (Αντί της σελ. 224,07(α) Σελ. 224,07(β) 172-53 Δικαστικά Καταστήματα 6.Β.ζ.26-27 2.Οι εν τη προηγουμένη παραγράφω υπάλληλοι λαμβάνουν τον βασικόν μισθόν της αντιστοίχου κενής μονίμου θέσεως της Διευθύνσεως Ειδικών Τεχνικών Υπηρεσιών του Υπουργείου Δικαιοσύνης, προς προσωρινήν πλήρωσιν της οποίας προσλαμβάνονται, και τα πάσης φύσεως επιδόματα και αποζημιώσεις, τας προβλεπομένας υπό της κειμένης νομοθεσίας δια τους αντιστοίχους υπαλλήλους του κλάδου της Υπηρεσίας Δημοσίων Έργων. 3.Τα προσόντα των ούτω προσλαμβανομένων τεχνικών καθορίζονται ως ακολούθως: Α΄.Επιστημονικού Τεχνικού Προσωπικού (Κατηγορίας Α΄) Δια την πρόσληψιν εις αντίστοιχον κενήν θέσιν: α)Βαθμού 6ου, απαιτείται δίπλωμα ανωτάτης Σχολής του Εθνικού Μετσοβίου Πολυτεχνείου ή ισοτίμου Σχολής της αλλοδαπής, κτηθέν τουλάχιστον προ διετίας. β)Βαθμού 5ου, δίπλωμα ομοίας Σχολής κτηθέν τουλάχιστον προς πενταετίας. γ)Βαθμού 4ου, δίπλωμα ομοίας Σχολής κτηθέν προ οκταετίας. Β΄.Υπομηχανικών (Κατηγορίας Β΄) Δια την πρόσληψιν εις αντίστοιχον κενήν θέσιν: α)Βαθμού 7ου, απαιτείται δίπλωμα Σχολής Υπομηχανικών του Εθνικού Μετσοβίου Πολυτεχνείου ή ετέρας ισοτίμου Σχολής, κτηθέν τουλάχιστον προ τετραετίας. β)Βαθμού 6ου, δίπλωμα ομοίας Σχολής κτηθέν τουλάχιστον προ οκταετίας. Η επιστημονική ειδικότης των Μηχανικών, η ειδικότης των Υπομηχανικών, τα λοιπά προσόντα ειδικής πείρας ή προϋπηρεσίας Μηχανικών και Υπομηχανικών, ως και τα εν γένει προσόντα προσλαμβανομένων Σχεδιαστών θα καθορίζωνται εκάστοτε υπό του επί της Δικαιοσύνης Υπουργού αναλόγως των υπηρεσιακών αναγκών. 4.Η σχετική δαπάνη θα βαρύνη το οικείον κεφάλαιον και άρθρον του Τακτικού Κρατικού Προϋπολογισμού των εξόδων του Υπουργείου Δικαιοσύνης. 5.Η διάρκεια της συμβάσεως των προσλαμβανομένων θα ορίζηται εκάστοτε εις την οικείαν σύμβασιν, διαρκείας μέχρι δύο ετών, δυναμένη να παραταθή είτε επί ωρισμένον, είτε επ’ αόριστον χρόνον. 6.Η πρόσληψις και η παράτασις της συμβάσεως συντελείται δια κοινής αποφάσεως των Υπουργών Οικονομικών και Δικαιοσύνης δημοσιευομένης εις την Εφημερίδα της Κυβερνήσεως. Σελ. 224,08(β) 172-54 Άρθρ.3.-(Ερμηνεύεται το άρθρ. 1 Α.Ν. της 19/21 Νοεμ. 1935). «Οι πόροι των Ειδικών Ταμείων ανεγέρσεως Δικ. Μεγάρων και Φυλακών, δύνανται να διατίθενται και δια την ανέγερσιν αιθουσών συνεδριάσεων και των βοηθητικών αυτών χώρων, των εντός της περιφερείας εκάστου Ειδικού Ταμείου λειτουργούντων μεταβατικών μονομελών Πλημμελειοδικείων». Το εντός « » εδάφιον προσετέθη δια της παρ. 2 άρθρ. 12 Ν.Δ. 4189/1961 (βλ. τόμ. 6Α σελ. 390, 09). Άρθρ.4.-(Προστίθεται εδάφιον εις παρ. 1 άρθρ. 11 Νόμ. 3681/1957 δια του οποίου αντικατεστάθη το δεύτερον εδάφιον της παρ. 1 άρθρ. 1 Α.Ν. της 19/21 Νοεμ. 1935). Άρθρ.5.-Δια Β.Δ/τος εφ’ άπαξ εκδοθησομένου, προτάσει του επί της Δικαιοσύνης Υπουργού, δύνανται να κωδικοποιηθώσιν εις εναίον κείμενον αι κείμεναι διατάξεις αι αφορώσαι εις τα Ειδικά Ταμεία Ανεγέρσεως Δικαστικών Μεγάρων και Φυλακών, διατυπωθώσι φραστικώς και καταχθώσι κατά κεφάλαια, άρθρα, παραγράφους και εδάφια άνευ μεταβολής της εννοίας τούτων. Άρθρ.6.-Εις την υπό του άρθρ. 3 του Ν.Δ. 3898/1958 «περί παρατάσεως της προθεσμίας του άρθρ. 1 του Ν.Δ. 3756/1957 κλπ.» προβλεπομένην δωδεκαμελή επιτροπήν προς εκπόνησιν νέου Εμπορικού Κώδικος δύνανται δια κοινής αποφάσεως των Υπουργών Δικαιοσύνης και Εμπορίου να προστεθώσι τρία εισέτι μέλη εκ των εν τω αυτώ άρθρω οριζομένων προσώπων. Άρθρ.7.-Η οφθαλμολογική Κλινική του Νοσοκομείου Κρατουμένων καταργείται και αντ’ αυτής ιδρύεται ουρολογική Κλινική. 6.Β.ζ.27 Δικαστικά Καταστήματα